Basteras
Apie Gvadelupos miestą žr.: Bas Teras. Basteras (angl. Basseterre) – miestas Vest Indijoje, dviejų salų valstybės Sent Kitso ir Nevio (dar vadinamo Sent Kristoferio ir Nevio vardu) sostinė. 12,2 tūkst. gyventojų (1994). Išsidėstęs pietvakariniame Sent Kitso salos krante, į pietryčius nuo Puerto Riko. Svarbus uostas Pavėjinių salų grupėje. Pagrindinės eksporto prekės – cukrus, melasa, druska, medvilnė, kopra. Pramonės šakos: cukraus apdirbimas, druskos gavyba.